РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/505-21

1. децембар 2021. године

Б е о г р а д

З А П И С Н И К

31. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 30. НОВЕМБРА 2021. ГОДИНЕ

Седница је почела у 13,20 часова.

Седницом је председавала Сандра Божић, председник Одбора.

Седници су присуствовали: Вук Мирчетић, Лав Григорије Пајкић, проф. др Марко Атлагић, Александар Чортић, Милош Терзић, Милица Обрадовић, Снежана Пауновић (дошла у току прве тачке дневног реда), Дуња Симоновић Братић (дошла у току прве тачке дневног реда), Розалија Екрес и Наташа Михаиловић Вацић, чланови Одбора.

Седници су присуствовали: Љубомир Марић (Јован Колунџија), Небојша Бакарец, Зоран Томић (мр Јадранка Јовановић) и Александар Јовановић (Мира Петровић), заменици чланова Одбора.

Седници нису присуствовали: Милена Поповић и Жељко Томић, као ни њихови заменици.

На предлог председавајућег, чланови Одбора су, једногласно (13 за) усвојили следећи

Д н е в н и р е д

1. Разговор са кандидатима за члана Савета Регулаторног тела за електронске медије које је предложио овлашћени предлагач удружења чији су циљеви остваривање слободе изражавања и заштита деце.

Пре преласка на разматрање утврђеног дневног реда, Одбор је једногласно (13 за) усвојио:

- Записник 29. седнице Одбора за културу и информисање, одржане 17. новембра 2021. године;

- Записник 30. седнице Одбора за културу и информисање, одржане 19. новембра 2021. године;

ПРВА ТАЧКА ДНЕВНОГ РЕДА: Разговор са кандидатима за члана Савета Регулаторног тела за електронске медије које је предложио овлашћени предлагач удружења чији су циљеви остваривање слободе изражавања и заштита деце

У уводним напоменама, председник Одбора Сандра Божић, подсетила је чланове Одбора да је на 30. седници, одржаној 19. новембра 2021. године, Одбор утврдио Листу кандидата и листу организација за члана Савета Регулаторног тела за електронске медије, чији је овлашћени предлагач удружења чији су циљеви остваривање слободе изржавања и заштита деце, која су регистрована најмање три године пре расписивања јавног позива а имају најмање три реализована пројекта у овој области у последње три године заједничким договором, и објавио је на интернет страници Народне скупштине.

Напоменула је и то, да је потребно да Одбор у складу са чланом 11. Став 8. Закона о електронским медијима обави јавни разговор са кандидатима за члана Савета Регулатора.

У складу са горе наведеним, замолила је кандидате да се укратко представе према редоследу пријаве.

Кандидати су укратко образложили своје кандидатуре према редоследу пријаве, Радоје Кујовић а потом и Зоран Миросављевић.

Председавајућа се захвалила кандидатима а потом обавестила присутне чланове да ће Одбор упутити Народној скупштини, Извештај са биографијама кандидата и изјавама да прихватају кандидатуру за члана Савета Регулатора.

Одбор је, једногласно (15 за), за известиоца Одбора на седници Народне скупштине, одредио Сандру Божић, председника Одбора.

Седница је завршена у 13,45 часова.

СЕКРЕТАР ПРЕДСЕДНИК

Дана Гак Сандра Божић